title: Padomes Lēmums (2016. gada 17. jūnijs), ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 2 projektu

text:
               23.6.2016

               LV

               Eiropas Savienības Oficiālais Vēstnesis

               C 227/2

         PADOMES LĒMUMS
   (2016. gada 17. jūnijs),
   ar ko pieņem Padomes nostāju par Eiropas Savienības 2016. finanšu gada budžeta grozījuma Nr. 2 projektu
   (2016/C 227/03)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
   tā kā:

               —

               Savienības 2016. finanšu gada budžetu galīgajā variantā pieņēma 2015. gada 25. novembrī (2),

               —

               Komisija 2016. gada 15. aprīlī iesniedza priekšlikumu, kurā ir iekļauts 2016. finanšu gada vispārējā budžeta grozījuma Nr. 2 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2016. finanšu gada budžeta grozījuma Nr. 2 projektu tika pieņemta 2016. gada 17. jūnijā.
   Viss teksts informācijai vai lejupielādei ir pieejams Padomes tīmekļa vietnē http://www.consilium.europa.eu/.

      Luksemburgā, 2016. gada 17. jūnijā

            Padomes vārdā –

            priekšsēdētājs

         J. R. V. A. DIJSSELBLOEM

      (1)  OV L 298, 26.10.2012., 1. lpp.

      (2)  OV L 48, 24.2.2016., 1. lpp.


title: 2012/764/ES: Padomes Lēmums ( 2012. gada 6. decembris ) par Īrijas lūgumu piedalīties dažu Šengenas acquis noteikumu īstenošanā attiecībā uz Eiropas Aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā

text:
               11.12.2012

               LV

               Eiropas Savienības Oficiālais Vēstnesis

               L 337/48

         PADOMES LĒMUMS
   (2012. gada 6. decembris)
   par Īrijas lūgumu piedalīties dažu Šengenas acquis noteikumu īstenošanā attiecībā uz Eiropas Aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā
   (2012/764/ES)
   EIROPAS SAVIENĪBAS PADOME,
   ņemot vērā 4. pantu Līgumam par Eiropas Savienību un Līgumam par Eiropas Savienības darbību pievienotajā Protokolā (Nr. 19) par Šengenas acquis, kas iekļauts Eiropas Savienības sistēmā (turpmāk “Šengenas protokols”),
   ņemot vērā 2012. gada 14. marta vēstulē Padomes priekšsēdētājam izteikto Īrijas valdības lūgumu piedalīties dažu Šengenas acquis noteikumu īstenošanā, kā izklāstīts minētajā vēstulē,
   tā kā:

               (1)

               Padome ar Lēmumu 2002/192/EK (1) atļāva Īrijai piedalīties dažu Šengenas acquis noteikumu īstenošanā saskaņā ar minētajā lēmumā izklāstītajiem nosacījumiem.

               (2)

               Eiropas Parlaments un Padome 2011. gada 25. oktobrī pieņēma Regulu (ES) Nr. 1077/2011 (2), ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (turpmāk “aģentūra”).

               (3)

               Saskaņā ar Regulu (ES) Nr. 1077/2011, aģentūra ir atbildīga par otrās paaudzes Šengenas Informācijas sistēmas (SIS II), Vīzu informācijas sistēmas (VIS) un Eurodac darbības pārvaldību, un tai var uzdot arī citu lielapjoma IT sistēmu sagatavošanu, izstrādi un darbības pārvaldību brīvības, drošības un tiesiskuma telpā, pamatojoties uz attiecīgu leģislatīvu instrumentu, saskaņā ar Līguma par Eiropas Savienības darbību (LESD) trešās daļas V sadaļu.

               (4)

               Aģentūra ir nedalāms tiesību subjekts, un to raksturo vienota organizatoriska un finansiāla struktūra. Šajā nolūkā un saskaņā ar LESD 288. pantu aģentūra tika izveidota ar vienotu leģislatīvu instrumentu, kas ir kopumā piemērojams tajās dalībvalstīs, kurām tas ir saistošs. Šā iemesla dēļ Īrijai nav iespējama Regulas (ES) Nr. 1077/2011. daļēja piemērošana. Līdz ar to būtu jāveic nepieciešamie pasākumi, lai nodrošinātu, ka Regula (ES) Nr. 1077/2011 tiek kopumā piemērota Īrijā.

               (5)

                  SIS II ir daļa no Šengenas acquis. Eiropas Parlamenta un Padomes Regula (EK) Nr. 1987/2006 (3) un Padomes Lēmums 2007/533/TI (4) reglamentē SIS II izveidi, darbību un izmantošanu. Tomēr Īrija piedalījās tikai Lēmuma 2007/533/TI pieņemšanā, ar ko pilnveido Šengenas acquis noteikumus, kuri minēti Lēmuma 2002/192/EK 1. panta a) punkta ii) apakšpunktā.

               (6)

               Arī VIS ir daļa no Šengenas acquis. Īrija nepiedalījās Lēmuma 2004/512/EK (5), Regulas (EK) Nr. 767/2008 (6) un Lēmuma 2008/633/TI (7) pieņemšanā, kas reglamentē VIS izveidi, darbību vai izmantošanu, un tie nav tai saistoši.

               (7)

                  Eurodac nav daļa no Šengenas acquis. Īrija ir piedalījusies Padomes Regulas (EK) Nr. 2725/2000 (8) pieņemšanā, kas reglamentē Eurodac izveidi, darbību un izmantošanu, un tā ir tai saistoša. Tomēr, ciktāl Regulas (ES) Nr. 1077/2011 noteikumi attiecas uz Eurodac, saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, Īrija nepiedalījās Regulas (ES) Nr. 1077/2011 pieņemšanā, un tādējādi šī regula tai nav saistoša un nav jāpiemēro.

               (8)

               Saskaņā ar 4. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu Īrija 2012. gada 14. marta vēstulē paziņoja Komisijai un Padomei par nodomu pieņemt Regulas (ES) Nr. 1077/2011 noteikumus attiecībā uz Eurodac.

               (9)

               Saskaņā ar LESD 331. panta 1. punktā paredzēto procedūru Komisija ar 2012. gada 18. jūlija Lēmumu C(2012) 4881 apstiprināja Regulas (ES) Nr. 1077/2011 piemērošanu Īrijā, ciktāl šīs regulas noteikumi attiecas uz Eurodac. Minētajā lēmumā ir paredzēts, ka Regula (ES) Nr. 1077/2011 Īrijā stājas spēkā dienā, kad spēkā stājas Padomes Lēmums par Īrijas lūgumu piedalīties Regulas (ES) Nr. 1077/2011 noteikumu īstenošanā attiecībā uz SIS II, kā reglamentēts ar Regulu (EK) Nr. 1987/2006, un attiecībā uz VIS.

               (10)

               Ņemot vērā, ka pēc Komisijas Lēmuma C(2012) 4881 pieņemšanas ir izpildīts pirmais priekšnosacījums Īrijas dalībai Regulas (ES) Nr. 1077/2011 noteikumu īstenošanā attiecībā uz Eurodac, un, ņemot vērā tās daļējo dalību ar SIS II saistīto noteikumu īstenošanā, Īrijai ir tiesības piedalīties aģentūras darbībā, ciktāl aģentūra ir atbildīga par SIS II darbības pārvaldību, kā reglamentēts Lēmumā 2007/533/TI, un par Eurodac darbības pārvaldību.

               (11)

               Lai nodrošinātu atbilstību Līgumiem un piemērojamajiem protokoliem un vienlaikus saglabātu Regulas (ES) Nr. 1077/2011 vienotību un saskaņotību, Īrija 2012. gada 14. marta vēstulē ir lūgusi dalību minētajā regulā saskaņā ar Šengenas protokola 4. pantu, ciktāl aģentūra ir atbildīga par SIS II darbības pārvaldību, kā noteikts Regulā (EK) Nr. 1987/2006, un par VIS darbības pārvaldību.

               (12)

               Padome atzīst Īrijas tiesības saskaņā ar Šengenas protokola 4. pantu lūgt dalību Regulā (ES) Nr. 1077/2011, ciktāl Īrija nepiedalās minētajā regulā citu iemeslu dēļ.

               (13)

               Īrijas dalība Regulā (ES) Nr. 1077/2011 neskar to, ka Īrija pašlaik nepiedalās un nevar piedalīties to Šengenas acquis noteikumu īstenošanā, kuri attiecas uz trešo valstu valstspiederīgo brīvu pārvietošanos, vīzu politiku un kārtību, kādā personas šķērso dalībvalstu ārējās robežas. Tādēļ Regulā (ES) Nr. 1077/2011 ir iekļauti īpaši noteikumi, kas atspoguļo šo Īrijas īpašo situāciju, tostarp attiecībā uz ierobežotām balsstiesībām aģentūras valdē.

               (14)

               Jauktā komiteja, kas izveidota saskaņā ar 3. pantu Nolīgumā, kas noslēgts starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā (9), saskaņā ar minētā nolīguma 5. pantu ir informēta par minētā lēmuma sagatavošanu.

               (15)

               Jauktā komiteja, kas izveidota saskaņā ar 3. pantu Nolīgumā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis
                   (10) īstenošanā, piemērošanā un pilnveidošanā, saskaņā ar minētā nolīguma 5. pantu ir informēta par šā lēmuma sagatavošanu,

         IR PIEŅĒMUSI ŠO LĒMUMU.
   1. pants
   Saistībā ar Lēmumu 2002/192/EK Īrija piedalās Regulā (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā, ciktāl tā attiecas uz Vīzu informācijas sistēmas (VIS) darbības pārvaldību un otrās paaudzes Šengenas Informācijas sistēmas (SIS II) to daļu darbības pārvaldību, kurās Īrija nepiedalās.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 6. decembrī

            Padomes vārdā –

            priekšsēdētājs

         L. LOUCA

      (1)  OV L 64, 7.3.2002., 20. lpp.

      (2)  OV L 286, 1.11.2011., 1. lpp.

      (3)  OV L 381, 28.12.2006., 4. lpp.

      (4)  OV L 205, 7.8.2007., 63. lpp.

      (5)  Padomes Lēmums 2004/512/EK (2004. gada 8. jūnijs), ar ko izveido Vīzu informācijas sistēmu (VIS) (OV L 213, 15.6.2004., 5. lpp.).

      (6)  Eiropas Parlamenta un Padomes Regula (EK) Nr. 767/2008 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS Regula) (OV L 218, 13.8.2008., 60. lpp.).

      (7)  Padomes Lēmums 2008/633/TI (2008. gada 23. jūnijs) par izraudzīto dalībvalstu iestāžu un Eiropola piekļuvi Vīzu informācijas sistēmai (VIS) konsultāciju nolūkos, lai novērstu, atklātu un izmeklētu teroristu nodarījumus un citus smagus noziedzīgus nodarījumus (OV L 218, 13.8.2008., 129. lpp.).

      (8)  Padomes Regula (EK) Nr. 2725/2000 (2000. gada 11. decembris) par pirkstu nospiedumu salīdzināšanas sistēmas Eurodac izveidi, lai efektīvi piemērotu Dublinas Konvenciju (OV L 316, 15.12.2000., 1. lpp.).

      (9)  OV L 176, 10.7.1999., 36. lpp.

      (10)  OV L 53, 27.2.2008., 52. lpp.


title: Padomes Lēmums (ES) 2016/205 (2016. gada 12. februāris), ar ko ieceļ Reģionu komitejas locekļa aizstājēju, ko izvirzījusi Austrijas Republika

text:
               16.2.2016

               LV

               Eiropas Savienības Oficiālais Vēstnesis

               L 39/43

         PADOMES LĒMUMS (ES) 2016/205
   (2016. gada 12. februāris),
   ar ko ieceļ Reģionu komitejas locekļa aizstājēju, ko izvirzījusi Austrijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Michael SCHICKHOFER kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelta:

               —

                  Mag. Doris KAMPUS, Landesrätin in der steirischen Landesregierung.

         2. pants
   Šis lēmums stājas spēkā tā pieņemšanas dienā.

      Briselē, 2016. gada 12. februārī

            Padomes vārdā –

            priekšsēdētājs

         J.R.V.A. DIJSSELBLOEM

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums (ES) 2017/561 (2017. gada 21. marts) par nostāju, kas jāieņem Eiropas Savienības vārdā ES un Meksikas Apvienotajā komitejā saistībā ar grozījumiem EK un Meksikas Apvienotās padomes 2000. gada 23. marta Lēmuma Nr. 2/2000 III pielikumā par jēdziena “noteiktas izcelsmes izstrādājumi” definīciju un administratīvās sadarbības metodēm (Andora un Sanmarīno, un daži konkrētiem izstrādājumiem piemērojami izcelsmes noteikumi attiecībā uz ķimikālijām)

text:
                  25.3.2017

                  LV

                  Eiropas Savienības Oficiālais Vēstnesis

                  L 80/26

            PADOMES LĒMUMS (ES) 2017/561
      (2017. gada 21. marts)
      par nostāju, kas jāieņem Eiropas Savienības vārdā ES un Meksikas Apvienotajā komitejā saistībā ar grozījumiem EK un Meksikas Apvienotās padomes 2000. gada 23. marta Lēmuma Nr. 2/2000 III pielikumā par jēdziena “noteiktas izcelsmes izstrādājumi” definīciju un administratīvās sadarbības metodēm (Andora un Sanmarīno, un daži konkrētiem izstrādājumiem piemērojami izcelsmes noteikumi attiecībā uz ķimikālijām)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
      ņemot vērā Eiropas Komisijas priekšlikumu,
      tā kā:

                  (1)

                  ES un Meksikas Apvienotās padomes Lēmuma Nr. 2/2000 (1) III pielikumā – ES un Meksikas Apvienotā padome ir izveidota ar 1997. gada 8. decembrī Briselē parakstīto Ekonomikas partnerattiecību, politikas koordinācijas un sadarbības nolīgumu starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (2) (“nolīgums”) – izklāstīti izcelsmes noteikumi izstrādājumiem, kuru izcelsme ir nolīguma pušu teritorijā. Lēmuma Nr. 2/2000 III pielikuma 38. pants ļauj ES un Meksikas Apvienotajai komitejai grozīt minēto pielikumu.

                  (2)

                  Eiropas Savienībai ir muitas savienība ar Andoras Firstisti attiecībā uz izstrādājumiem, ko klasificē harmonizētās sistēmas 25. līdz 97. nodaļā un ar Sanmarīno Republiku attiecībā uz izstrādājumiem, ko klasificē harmonizētās sistēmas 1. līdz 97. nodaļā. Šī muitas savienība ļauj Meksikas izcelsmes precēm piemērot preferenciālu režīmu saskaņā ar Lēmumu Nr. 2/2000 arī tad, ja tās eksportē uz Andoru un Sanmarīno.

                  (3)

                  Ir panākta vienošanās par to, ka Meksika atzīs harmonizētās sistēmas 25. līdz 97. nodaļā klasificētus izstrādājumus ar izcelsmi Andoras Firstistē un harmonizētas sistēmas 1. līdz 97. nodaļā klasificētus izstrādājumus ar izcelsmi Sanmarīno Republikā par ES izcelsmes izstrādājumiem Lēmuma Nr. 2/2000 III pielikuma nozīmē.

                  (4)

                  Tādēļ Lēmuma Nr. 2/2000 III pielikumam būtu jāpievieno VI papildinājums, lai ļautu minētajiem izstrādājumiem, kad tos importē Meksikā, piemērot līdzīgu režīmu kā Savienības izcelsmes izstrādājumiem un paredzētu noteikumus par III pielikuma piemērošanu minētajiem izstrādājumiem.

                  (5)

                  V kopīgajā deklarācijā (3), kas pievienota Lēmumam Nr. 2/2000, noteikts, ka ar nolīgumu izveidotā EK un Meksikas Apvienotā padome pārskata nepieciešamību pēc 2003. gada 30. jūnija turpināt Lēmuma Nr. 2/2000 III pielikuma II a) papildinājuma 2. un 3. piezīmē (“2. un 3. iezīme”) izklāstīto izcelsmes noteikumu piemērošanu. Minētā pārskatīšana attiecas uz konkrētiem izstrādājumiem piemērojamiem noteikumiem Lēmuma Nr. 2/2000 III pielikuma II papildinājumā, kas attiecas uz konkrētiem ķīmiskajiem produktiem harmonizētās sistēmas pozīcijās 2914 un 2915.

                  (6)

                  ES un Meksikas Apvienotā komiteja pieņems lēmumu, ceturto reizi pagarinot 2. un 3. piezīmē izklāstīto izcelsmes noteikumu piemērošanas termiņu. Minēto lēmumu piemēro līdz 2019. gada 31. decembrim.

                  (7)

                  Ir lietderīgi 2. un 3. piezīmē paredzētos izcelsmes noteikumus piemērot bez laika ierobežojuma, jo minētie noteikumi ir saskaņā ar nolīguma modernizēšanas principiem.

                  (8)

                  Tādēļ Lēmuma Nr. 2/2000 II un III papildinājums būtu jāgroza, lai 2. un 3. piezīmē paredzēto izcelsmes noteikumu piemērošanu noteiktu bez laika ierobežojuma.

                  (9)

                  Tādēļ Savienības nostājas ES un Meksikas Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      1.   Nostājas, kas Savienības vārdā jāieņem ES un Meksikas Apvienotajā komitejā attiecībā uz grozījumiem EK un Meksikas Apvienotās Padomes Lēmuma Nr. 2/2000 III pielikumā, pamatā ir šim lēmumam pievienotais ES un Meksikas Apvienotās komitejas lēmuma projekts.
      2.   Savienības pārstāvji ES un Meksikas Apvienotajā komitejā var vienoties par nelielām izmaiņām 1. punktā minētajā ES un Meksikas Apvienotās komitejas lēmuma projektā bez Padomes papildu lēmuma.
      2. pants
      ES un Meksikas Apvienotās komitejas lēmumu attiecībā uz grozījumiem EK un Meksikas Apvienotās padomes Lēmuma Nr. 2/2000 III pielikumā publicē Eiropas Savienības Oficiālajā Vēstnesī.

         Briselē, 2017. gada 21. martā

               Padomes vārdā –

               priekšsēdētājs

            E. SCICLUNA

         (1)  ES un Meksikas Apvienotās padomes 2000. gada 23. marta Lēmums Nr. 2/2000 (OV L 157, 30.6.2000., 10. lpp.).

         (2)  OV L 276, 28.10.2000., 45. lpp.

         (3)  OV L 245, 29.9.2000., 1167. lpp.

         PROJEKTS
         ES UN MEKSIKAS APVIENOTĀS KOMITEJAS LĒMUMS Nr. 2/2017
         (… gada …)
         par grozījumiem EK un Meksikas Apvienotās padomes 2000. gada 23. marta Lēmuma Nr. 2/2000 III pielikumā par jēdziena “noteiktas izcelsmes izstrādājumi” definīciju un administratīvās sadarbības metodēm (Andora un Sanmarīno, un daži konkrētiem izstrādājumiem piemērojami izcelsmes noteikumi attiecībā uz ķimikālijām)
         APVIENOTĀ KOMITEJA,
         ņemot vērā EK un Meksikas Apvienotās padomes Lēmumu Nr. 2/2000 un tā III pielikumu, un it īpaši III pielikuma 38. pantu,
         tā kā:

                     (1)

                     Lēmuma Nr. 2/2000 III pielikumā (“III pielikums”) izklāstīti izcelsmes noteikumi izstrādājumiem, kuru izcelsme ir 1997. gada 8. decembrī Briselē parakstītā Ekonomikas partnerattiecību, politikas koordinācijas un sadarbības nolīguma starp Eiropas Kopienu un tās dalībvalstīm, no vienas puses, un Meksikas Savienotajām Valstīm, no otras puses (1) (“nolīgums”) pušu teritorijā.

                     (2)

                     Eiropas Savienībai ir muitas savienības ar Andoras Firstisti un ar Sanmarīno Republiku un tādējādi Meksikas izcelsmes precēm, kuras eksportē uz abām minētajām valstīm, piemēro preferenciālu režīmu.

                     (3)

                     Ir panākta vienošanās par to, ka Meksika atzīs harmonizētās sistēmas 25. līdz 97. nodaļā klasificētus izstrādājumus ar izcelsmi Andoras Firstistē un Harmonizētās sistēmas 1. līdz 97. nodaļā klasificētus izstrādājumus ar izcelsmi Sanmarīno Republikā par Eiropas Savienības izcelsmes izstrādājumiem III pielikuma nozīmē.

                     (4)

                     Tādēļ III pielikumam būtu jāpievieno VI papildinājums, lai ļautu minētajiem izstrādājumiem, kad tos importē Meksikā, piemērot līdzīgu režīmu kā Eiropas Savienības izcelsmes izstrādājumiem un paredzētu noteikumus par III pielikuma piemērošanu minētajiem izstrādājumiem.

                     (5)

                     Apvienotā komiteja pieņēma Lēmumu Nr. 1/2017 (2)
                         (1), ar kuru ceturto reizi pagarina III pielikuma II a) papildinājuma 2. un 3. piezīmē (“2. un 3. piezīme”) izklāstīto izcelsmes noteikumu piemērošanas termiņu. Piemērošanas termiņa pagarinājumu, kas paredzēts Lēmumā Nr. 1/2017, piemēro līdz 2019. gada 31. decembrim.

                     (6)

                     Ir lietderīgi 2. un 3. piezīmē paredzētos izcelsmes noteikumus piemērot bez laika ierobežojuma, jo minētie noteikumi ir saskaņā ar Meksikas un Eiropas Savienības nolīguma modernizēšanas principiem,

                     (7)

                     Tādēļ būtu attiecīgi jāgroza III pielikums,

               IR PIEŅĒMUSI ŠO LĒMUMU.
         1. pants
         1.   Lēmuma Nr. 2/2000 III pielikuma II papildinājumu groza, kā izklāstīts šā lēmuma I pielikumā.
         2.   Lēmuma Nr. 2/2000 III pielikumam pievieno VI papildinājumu, kā izklāstīts šā lēmuma II pielikumā.
         2. pants
         Šis lēmums stājas spēkā otrā mēneša pirmajā dienā pēc dienas, kad puses ir informējušas viena otru par šim nolūkam vajadzīgo procedūru pabeigšanu.

            …,

                  Apvienotās komitejas vārdā –

            (1)  OV L 276, 28.10.2000., 45. lpp.

            (2)  ES un Meksikas Apvienotās komitejas Lēmums Nr. 1/2017 (… gada …) par grozījumiem EK un Meksikas Apvienotās padomes 2000. gada 23. marta Lēmuma Nr. 2/2000 III pielikumā par jēdziena “noteiktas izcelsmes izstrādājumi” definīciju un administratīvās sadarbības metodēm (daži konkrētiem izstrādājumiem piemērojami izcelsmes noteikumi attiecībā uz ķimikālijām) (OV L …).

            (1)

                     +

                     OV: lūgums ievietot tekstā ES un Meksikas Apvienotās komitejas Lēmuma Nr. 1/2017 datumu un aizpildīt zemsvītras piezīmi.

            I PIELIKUMS
            Lēmuma Nr. 2/2000 III pielikuma II papildinājumā ierakstus par HS pozīcijām 2914 un 2915 aizstāj ar šādiem:

                           “HS pozīcija

                           Izstrādājuma apraksts

                           Nenoteiktas izcelsmes materiālu apstrāde vai pārstrāde, kas nodrošina izcelsmes statusu

                           (1)

                           (2)

                           (3) vai (4)

                           ex 2914

                                       —

                                       Diacetonspirts

                                       —

                                       Metilizobutilketons

                                       —

                                       Mezitiloksīds

                           Ražošana no acetona

                           Ražošana, kurā notiek ķīmiska reakcija (*1)

                           2915

                           Piesātinātas acikliskās monokarbonskābes un to anhidrīdi, halogenīdi, peroksīdi un peroksiskābes; to halogenētie, sulfurētie, nitrētie vai nitrozētie atvasinājumi, izņemot:

                           Ražošana no jebkuras pozīcijas materiāliem. Tomēr visu izmantoto pozīcijās 2915  un 2916  klasificēto materiālu vērtība nedrīkst pārsniegt 20 % no izstrādājuma ražotāja cenas

                           Ražošana, kurā visu izmantoto materiālu vērtība nepārsniedz 40 % no ražojuma ražotāja cenas

                                       —

                                       etiķskābes anhidrīdu, etilacetātu un n-butilacetātu, vinilacetātu, izopropilacetātu un metilamilacetātu, monohloretiķskābi, dihloretiķskābi un trihloretiķskābi, to sāļus un esterus

                           Ražošana no jebkuras pozīcijas materiāliem. Tomēr visu izmantoto pozīcijā 2916  klasificēto materiālu vērtība nedrīkst pārsniegt 20 % no izstrādājuma ražotāja cenas

                           Ražošana, kurā notiek ķīmiska reakcija (*1)

               (*1)  “Ķīmiska reakcija” ir process (ieskaitot bioķīmisku procesu), kura rezultātā, saraujot saites starp molekulām un veidojot jaunas saites starp molekulām vai mainot atomu telpisko izvietojumu molekulā, veidojas molekula ar jaunu struktūru.
            Šādus procesus neietver izcelsmes nolūkiem:

                        a)

                        šķīdināšana ūdenī vai citos šķīdinātājos;

                        b)

                        šķīdinātāju, tostarp, ūdens, atdalīšana; vai

                        c)

                        kristalizācijas ūdens pievienošana vai atdalīšana.”

            II PIELIKUMS
            Lēmuma Nr. 2/2000 III pielikumam pievieno šādu papildinājumu:“
               VI papildinājums
               ANDORAS FIRSTISTE UN SANMARĪNO REPUBLIKA

                           1.

                           Andoras Firstistes izcelsmes izstrādājumiem, kurus klasificē harmonizētās sistēmas 25. līdz 97. nodaļā, Meksika piemēro to pašu muitas režīmu kā izstrādājumiem, kurus importē no Eiropas Savienības un kuru izcelsme ir Eiropas Savienībā, kamēr ir spēkā muitas savienība, kas izveidota ar Padomes 1990. gada 26. novembra Lēmumu 90/680/EEK (1).

                           2.

                           Meksikas izcelsmes izstrādājumiem, kurus klasificē harmonizētās sistēmas 25. līdz 97. nodaļā un importē Andorā, piemēro to pašu preferenciālo tarifu režīmu, ko tiem piemēro importējot Eiropas Savienībā, kamēr ir spēkā muitas savienība, kas izveidota ar Padomes Lēmumu 90/680/EEK.

                           3.

                           Sanmarīno izcelsmes izstrādājumiem, kurus klasificē harmonizētās sistēmas 1. līdz 97. nodaļā, Meksika piemēro to pašu muitas režīmu kā izstrādājumiem, kurus importē no Eiropas Savienības un kuru izcelsme ir Eiropas Savienībā, kamēr ir spēkā 1991. gada 16. decembrī Briselē parakstītais sadarbības nolīgums un muitas savienība starp Eiropas Ekonomikas Kopienu un Sanmarīno Republiku (2).

                           4.

                           Meksikas izcelsmes izstrādājumiem, kurus klasificē harmonizētās sistēmas 1. līdz 97. nodaļā un kurus importē Sanmarīno, piemēro to pašu preferenciālo tarifu režīmu, ko tiem piemēro importējot Eiropas Savienībā, kamēr ir spēkā 1991. gada 16. decembrī Briselē parakstītais sadarbības nolīgums un muitas savienība starp Eiropas Ekonomikas Kopienu un Sanmarīno Republiku.

                           5.

                           III pielikumu piemēro mutatis mutandis 1. līdz 4. punktā minēto izstrādājumu tirdzniecībai.

                           6.

                           Eksportētājs vai viņa pilnvarotais pārstāvis pārvadājumu sertifikāta EUR.1 2. ailē vai rēķindeklarācijā ieraksta “Meksika”, kā arī “Andoras Firstiste” vai “Sanmarīno”. Turklāt, ja izstrādājumu izcelsme ir Andoras Firstistē vai Sanmarīno, šo informāciju norāda pārvadājumu sertifikāta EUR.1 4. ailē vai rēķindeklarācijā.

                           7.

                           Eiropas Savienība Meksikai nosūtīs pārvadājumu sertifikāta EUR.1. paraugus, Andoras Firstistē un Sanmarīno Republikā izmantoto zīmogu paraugus un Andoras Firstistē un Sanmarīno Republikā par pārbaudes procesu atbildīgo iestāžu adreses.

                           8.

                           Ja Andoras Firstistes vai Sanmarīno Republikas valdības iestāde neatbilst III pielikuma noteikumiem, Meksika var lietu iesniegt izskatīšanai Muitas sadarbības un izcelsmes noteikumu īpašajā komitejā, kas izveidota, pamatojoties uz Lēmuma Nr. 2/2000 17. pantu, lai paredzētu piemērotus pasākumus šā jautājuma risināšanai.

                     ”
               (1)  Padomes Lēmums 90/680/EEK (1990. gada 26. novembris) par Nolīguma vēstuļu apmaiņas veidā starp Eiropas Ekonomikas kopienu un Andoras Firstisti noslēgšanu (OV L 374, 31.12.1990., 13. lpp.).

               (2)  OV L 84, 28.3.2002, 43. lpp.


Svarīgs juridisks paziņojums

|

52006DP0588

Eiropas Parlamenta lēmums par Eiropas Parlamenta Reglamenta 81. panta grozīšanu, Īstenošanas noteikumi (2006/2211(REG))

Oficiālais Vēstnesis 317 E , 23/12/2006 Lpp. 0747 - 0748

		20061223P6_TA(2006)0588Eiropas Parlamenta Reglamenta 81. panta grozīšana, Īstenošanas noteikumiEiropas Parlamenta lēmums par Eiropas Parlamenta Reglamenta 81. panta grozīšanu, Īstenošanas noteikumi (2006/2211(REG))Eiropas Parlaments,- ņemot vērā 2006. gada 6. jūlija Nostāju par priekšlikumu Padomes lēmumam, ar kuru groza Lēmumu 1999/468/EK, ar ko nosaka Komisijai piešķirto izpildes pilnvaru īstenošanas kārtību, proti, tā 2. pantu [1],- ņemot vērā Padomes 2006. gada 17. jūlija lēmumu 2006/512/EK, ar ko groza Lēmumu 1999/468/EK, ar ko nosaka Komisijai piešķirto izpildes pilnvaru īstenošanas kārtību [2],- ņemot vērā priekšsēdētāja 2006. gada 20. jūlija vēstuli,- ņemot vērā Reglamenta 201. un 202. pantu,- ņemot vērā Konstitucionālo jautājumu komitejas ziņojumu (A6-0415/2006),tā kāA. Eiropas Parlaments, Padome un Komisija sarunu rezultātā noslēdza iestāžu nolīgumu kopīga paziņojuma veidā, atzinīgi vērtējot jaunās procedūras projektu, kuru ieviesa 1999. gada Lēmumā 1999/468/EK;B. tā kā jaunā procedūra — regulatīvā kontroles procedūra — ļauj Eiropas Parlamentam un Padomei pārbaudīt "kvazinormatīvus" pasākumus, ar kuriem īsteno koplēmuma procedūrā uz vienlīdzības pamata pieņemtu instrumentu, kā arī šādus pasākumus noraidīt;C. Padomes lēmumu 2006/512/EK, ar ko groza 1999. gada lēmumu par komitoloģiju, papildina ar šo kopīgo paziņojumu, Padomes protokolā reģistrēto Komisijas paziņojumu un Komisijas paziņojumiem par jaunās procedūras īstenošanu un piemērošanu;D. ir lietderīgi grozīt Reglamenta 81. pantu, lai Parlaments varētu izmantot jaunajā procedūrā paredzētās pilnvaras pēc iespējās labākos apstākļos;1. nolemj Reglamentā izdarīt turpmāk minētos grozījumus;2. nolemj, ka grozījums stāsies spēkā 2007. gada 1. janvārī;3. uzdod priekšsēdētājam nodrošināt, vienojoties ar citām iestādēm par pasākumiem administratīvā līmenī, ka pasākumu projektus nenodos Parlamentam īsi pirms Parlamenta brīvdienu pārtraukuma;4. uzdod priekšsēdētājam informācijas nolūkā nosūtīt šo lēmumu Padomei un Komisijai.Grozījums Nr. 1 un Nr. 281. pants81. pantsĪstenošanas noteikumi1. Kad Komisija iesniedz Parlamentam īstenošanas pasākuma projektu, Parlamenta priekšsēdētājs nodod šo dokumentu izskatīšanai komitejā, kuras kompetencē ietilpst tiesību akts, no kura izriet īstenošanas noteikumi.2. Pēc atbildīgās komitejas priekšlikuma Parlaments var viena mēneša laikā — vai, ja pasākumi ir saistīti ar finanšu pakalpojumiem, tad trīs mēnešu laikā — skaitot no īstenošanas pasākuma projekta saņemšanas dienas, pieņemt rezolūciju, kas neatbalsta šo īstenošanas projektu, it īpaši, ja īstenošanas pasākums pārsniedz pamataktā noteiktās īstenošanas pilnvaras. Ja pirms termiņa beigām nenotiek neviena sesija vai arī, ja ir vajadzīga neatliekama rīcība, uzskata, ka atbildīgā komiteja ir pilnvarota rīkoties. Šī rīcība izpaužas kā komitejas priekšsēdētāja parakstīta vēstule atbildīgajam Komisijas loceklim, un par to paziņo visiem Parlamenta deputātiem. Ja Parlaments pret šo pasākumu iebilst, Parlamenta priekšsēdētājs prasa, lai Komitejašo pasākumu atsauc vai groza, vai arī iesniedz priekšlikumu saskaņā ar atbilstošu likumdošanas procedūru.81. pantsĪstenošanas pasākumi1. Kad Komisija iesniedz Parlamentam īstenošanas pasākumu projektu, Parlamenta priekšsēdētājs nodod šo pasākumu projektu izskatīšanai komitejā, kuras kompetencē ietilpst tiesību akts, no kura izriet īstenošanas pasākumi. Pēc ciešākas sadarbības pamatdokumenta izskatīšanā atbildīgā komiteja aicina otru komiteju paziņot savu viedokli mutiski vai vēstules veidā.2. Atbildīgās komitejas priekšsēdētājs nosaka komitejas locekļiem termiņu, kādā komiteja var izteikt iebildumus par pasākumu projektu. Komiteja var lemt par referenta iecelšanu no savu locekļu vai pastāvīgo aizstājēju vidus, ja tā uzskata, ka tas ir lietderīgi. Ja komitejai ir iebildumi pret pasākumu projektu, tā iesniedz rezolūcijas priekšlikumu, kurā pauž iebildumu pret pasākumu projekta pieņemšanu un kurā var arī norādīt izmaiņas, kuras būtu jāveic pasākumu projektā.Ja Parlaments attiecīgajā termiņā pēc pasākumu projekta saņemšanas dienas šādu rezolūciju pieņem, Parlamenta priekšsēdētājs prasa, lai Komisija šo pasākumu projektu atsauc vai groza, vai arī iesniedz priekšlikumu saskaņā ar atbilstošu likumdošanas procedūru.3. Ja pirms attiecīgā termiņa beigām nenotiek neviena sesija, uzskata, ka tiesības uz atbildi ir uzticētas atbildīgajai komitejai. Šo atbildi vēstules veidā komitejas priekšsēdētājs sniedz atbildīgajam Komisijas loceklim, un par to paziņo visiem Parlamenta deputātiem.4. Ja Komisijas paredzētie īstenošanas pasākumi ietilpst "regulatīvajā kontroles procedūrā", 3. punktu nepiemēro, bet 1. un 2. punktu papildina šādi:a) kontroles laiku sāk skaitīt no brīža, kad pasākumu projekts ir iesniegts Parlamentam visās oficiālajās valodās;b) Parlaments var iebilst pret pasākumu projekta pieņemšanu, šos iebildumus pamatojot ar norādi, ka šis pasākumu projekts pārsniedz pamatdokumentā noteiktās izpildes pilnvaras, neatbilst pamatdokumenta mērķim vai saturam, vai arī ka tajā nav ievēroti subsidiaritātes vai proporcionalitātes principi;c) Parlaments ar deputātu vairākumu var iebilst pret pasākumu projekta pieņemšanu;d) Ja pasākumu projekts pamatots ar Lēmuma 1999/468/EK 5.a panta 5. vai 6. punktā, kuros nosaka saīsinātu termiņu Parlamenta iebildumu iesniegšanai, atbildīgās komitejas priekšsēdētājs var iesniegt rezolūcijas priekšlikumu par iebildumiem pret pasākumu projekta pieņemšanu, ja attiecīgā komiteja nav varējusi sarīkot sanāksmi pieejamā laika posmā.[1] P6_TA(2006)0310.[2] OV L 200, 22.7.2006., 11. lpp.--------------------------------------------------


title: 2013/601/ES: Eiropas Parlamenta Lēmums ( 2013. gada 17. aprīlis ) par Euratom Apgādes aģentūras kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/302

         EIROPAS PARLAMENTA LĒMUMS
   (2013. gada 17. aprīlis)
   par Euratom Apgādes aģentūras kontu slēgšanu attiecībā uz 2011. finanšu gadu
   (2013/601/ES)
   EIROPAS PARLAMENTS,

               —

               ņemot vērā Euratom Apgādes aģentūras 2011. finanšu gada galīgos pārskatus,

               —

               ņemot vērā Revīzijas palātas ziņojumu par Euratom Apgādes aģentūras 2011. finanšu gada pārskatiem ar Aģentūras atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (4), un jo īpaši tā 8. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0104/2013),

               1.

               apstiprina Euratom Apgādes aģentūras kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 171. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 41, 15.2.2008., 15. lpp.

      (5)  OV L 357, 31.12.2002., 72. lpp.


title: 2011/593/ES: Eiropas Parlamenta Lēmums ( 2011. gada 10. maijs ) par Eiropas Izglītības fonda kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/200

         EIROPAS PARLAMENTA LĒMUMS
   (2011. gada 10. maijs)
   par Eiropas Izglītības fonda kontu slēgšanu attiecībā uz 2009. finanšu gadu
   (2011/593/ES)
   EIROPAS PARLAMENTS,

               —

               ņemot vērā Eiropas Izglītības fonda 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Izglītības fonda 2009. finanšu gada pārskatiem, ar Fonda atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0109/2011),

               1.

               apstiprina Eiropas Izglītības fonda kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 149. lpp.

      (2)  OV L 248, 16.9.2002., 1. lpp.

      (3)  OV L 354, 31.12.2008., 82. lpp.

      (4)  OV L 357, 31.12.2002., 72. lpp.


title: 2013/277/ES: Eiropas Parlamenta un Padomes Lēmums ( 2013. gada 21. maijs ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2011/016 IT/ Agile )

text:
               12.6.2013

               LV

               Eiropas Savienības Oficiālais Vēstnesis

               L 160/12

      EIROPAS PARLAMENTA UN PADOMES LĒMUMS

   (2013. gada 21. maijs)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Itālijas pieteikums EGF/2011/016 IT/Agile)
   (2013/277/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām pārmaiņām pasaules tirdzniecības modeļos, un lai palīdzētu viņiem atkal iesaistīties darba tirgū.

               (2)

               Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir EUR 500 miljoni gadā.

               (4)

               Itālija 2011. gada 30. decembrī iesniedza pieteikumu par EGF izmantošanu attiecībā uz atlaišanas gadījumiem uzņēmumā Agile S.r.l. un līdz 2012. gada 2. oktobrim sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 3 689 474 apmērā.

               (5)

               Tādējādi EGF būtu jāizmanto, lai sniegtu finansiālu ieguldījumu saistībā ar Itālijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2013. finanšu gada vispārējā budžetā Eiropas Globalizācijas pielāgošanās fondu izmanto, lai piešķirtu EUR 3 689 474 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2013. gada 21. maijā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētāja

         L. CREIGHTON

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: 2014/316/ES: Padomes Lēmums ( 2013. gada 15. novembris ) par to, lai Eiropas Savienības un tās dalībvalstu vārdā parakstītu un provizoriski piemērotu Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, protokolu, lai ņemtu vērā Horvātijas Republikas pievienošanos Eiropas Savienībai

text:
               4.6.2014

               LV

               Eiropas Savienības Oficiālais Vēstnesis

               L 165/3

         PADOMES LĒMUMS
   (2013. gada 15. novembris)
   par to, lai Eiropas Savienības un tās dalībvalstu vārdā parakstītu un provizoriski piemērotu Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, protokolu, lai ņemtu vērā Horvātijas Republikas pievienošanos Eiropas Savienībai

      (2014/316/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,
   ņemot vērā Horvātijas pievienošanās aktu un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2012. gada 24. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas ar Albānijas Republiku nolūkā noslēgt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

               (2)

               Šīs sarunas tika sekmīgi pabeigtas un Albānijas iestādes apstiprināja protokolu vēstuļu apmaiņas veidā 2013. gada 1. augustā.

               (3)

               Protokols Eiropas Savienības un tās dalībvalstu vārdā būtu jāparaksta, ņemot vērā tā noslēgšanu vēlāk.

               (4)

               Par jautājumiem, kas attiecas uz Eiropas Atomenerģijas kopienas darbības jomu, protokola noslēgšanai ir paredzēta atsevišķa procedūra.

               (5)

               Ņemot vērā Horvātijas pievienošanos Savienībai 2013. gada 1. jūlijā, Protokols būtu provizoriski jāpiemēro no minētā datuma,

         IR PIEŅĒMUSI ŠO LĒMUMU.
   1. pants
   Ar šo atļauj Savienības un tās dalībvalstu vārdā parakstīt Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, protokolu, lai ņemtu vērā Horvātijas Republikas pievienošanos Eiropas Savienībai, ņemot vērā tā noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
   3. pants
   Protokolu saskaņā ar tā 10. pantu provizoriski piemēro no 2013. gada 1. jūlija, kamēr tiek pabeigtas procedūras tā noslēgšanai.

      Briselē, 2013. gada 15. novembrī

            Padomes vārdā –

            priekšsēdētājs

         R. ŠADŽIUS


title: Komisijas Lēmums (1996. gada 12. marts) par Pagaidu nolīguma par tirdzniecību un ar tirdzniecību saistītiem jautājumiem noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Moldāvijas Republiku, no otras puses

text:
Svarīgs juridisks paziņojums

|

31996D0241

Oficiālais Vēstnesis L 079 , 29/03/1996 Lpp. 0029 - 0029

		Komisijas lēmums(1996. gada 12. marts)par Pagaidu nolīguma par tirdzniecību un ar tirdzniecību saistītiem jautājumiem noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Moldāvijas Republiku, no otras puses(96/241/EAEK, EOTK)EIROPAS KOPIENU KOMISIJA,ņemot vērā Eiropas Ogļu un tērauda kopienas dibināšanas līgumu un jo īpaši tā 95. panta pirmo daļu,ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,tā kā līdz 1994. gada 28. novembrī Briselē parakstītā Partnerattiecību un sadarbības nolīguma spēkā stāšanās, ir nepieciešams apstiprināt 1995. gada 2. oktobrī Briselē parakstīto Eiropas Kopienas, Eiropas Ogļu un tērauda kopienas un Eiropas Atomenerģijas kopienas, no vienas puses, un Moldāvijas Republikas, no otras puses, Pagaidu nolīgumu par tirdzniecību un ar tirdzniecību saistītiem jautājumiem;tā kā Pagaidu nolīguma noslēgšana ir nepieciešama, lai sasniegtu Kopienas mērķus, kas noteikti Eiropas Ogļu un tērauda kopienas dibināšanas līguma 2. un 3. pantā, un tā kā Līgums neparedzēja visus tos gadījumus, uz ko attiecas šis lēmums;apspriedusies ar Padomdevēju komiteju un saņēmusi Padomes piekrišanu,IR PIEŅĒMUSI ŠO LĒMUMU.1. pantsAr šo Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Eiropas Kopienas, Eiropas Ogļu un tērauda kopienas un Eiropas Atomenerģijas kopienas, no vienas puses, un Moldāvijas Republikas, no otras puses, Pagaidu nolīgums kopā ar Protokolu un deklarācijām.Minētie dokumenti ir pievienoti šim lēmumam [1].2. pantsKomisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz Pagaidu nolīguma 35. pantā paredzēto paziņojumu.Briselē, 1996. gada 12. martāKomisijas vārdā —Komisijas loceklisHans Van Den Broek[1] OV L 40, 17.2.1996.,11. un 40. lpp.--------------------------------------------------


title: Komisijas Lēmums (ES) 2017/599 (2017. gada 22. marts) par ierosināto pilsoņu iniciatīvu “ES pilsonība eiropiešiem: vienoti daudzveidībā, neraugoties uz jus soli un jus sanguinis” (izziņots ar dokumenta numuru C(2017) 2001)

text:
               28.3.2017

               LV

               Eiropas Savienības Oficiālais Vēstnesis

               L 81/18

         KOMISIJAS LĒMUMS (ES) 2017/599
   (2017. gada 22. marts)
   par ierosināto pilsoņu iniciatīvu “ES pilsonība eiropiešiem: vienoti daudzveidībā, neraugoties uz jus soli un jus sanguinis”

         (izziņots ar dokumenta numuru C(2017) 2001)

   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
   tā kā:

               (1)

               Ierosinātā pilsoņu iniciatīva “ES pilsonība eiropiešiem: vienoti daudzveidībā, neraugoties uz jus soli un jus sanguinis” attiecas uz “Savienības pilsonības raksturu un mērķi, jo īpaši saistībā ar pilsonību; dalībvalsts izstāšanos no Savienības un tās ietekmi; ES tiesību garantētajām pilsoņu tiesībām”.

               (2)

               Savienības pilsonība papildina, nevis aizstāj valsts pilsonību. Dalībvalsts pilsonība ir priekšnosacījums, lai persona varētu būt Savienības pilsonis. Tāpēc Savienības pilsonību persona iegūst tad, ja vismaz viena valsts, kuras valstspiederība ir šai personai, ir Savienības dalībvalsts.

               (3)

               Saikne starp Savienības dalībvalsts valstspiederību un Savienības pilsonību ir noteikta Līgumos. Līgumos nav juridiskā pamata, kas pilnvarotu ES iestādes Līgumu īstenošanas labad pieņemt Savienības tiesību aktu, kura mērķis būtu piešķirt Savienības pilsonību personām, kas nav kādas Savienības dalībvalsts valstspiederīgie.

               (4)

               Taču Līgumu īstenošanas labad ir iespējams pieņemt Savienības tiesību aktu, kas attiektos uz tādu trešo valstu valstspiederīgo tiesībām, kuri likumīgi uzturas kādā dalībvalstī, ieskaitot nosacījumus, kas reglamentē pārvietošanās un uzturēšanās brīvību citās ES dalībvalstīs. Tāpēc ar šādu tiesību aktu tādas valsts pilsoņiem, kura, ievērojot LES 50. pantu, izstājusies no Savienības, var piešķirt konkrētas tiesības, kas būtu līdzīgas ar Savienības pilsonību saistītajām tiesībām.

               (5)

               Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

               (6)

               Tādēļ procedūrām un noteikumiem, kas nepieciešami pilsoņu iniciatīvai, vajadzētu būt skaidriem, vienkāršiem, viegli īstenojamiem un samērojamiem ar pilsoņu iniciatīvas būtību, lai veicinātu pilsoņu līdzdalību un padarītu Savienību viņiem pieejamāku.

               (7)

               Minēto iemeslu dēļ ir lietderīgi uzskatīt, ka ierosinātā pilsoņu iniciatīva, ciktāl tās mērķis Līgumu īstenošanas labad ir izstrādāt Savienības tiesību akta priekšlikumu, kas attiektos uz tādu trešo valstu valstspiederīgo tiesībām, kuri likumīgi uzturas kādā dalībvalstī, ieskaitot nosacījumus, kas reglamentē pārvietošanās un uzturēšanās brīvību citās ES dalībvalstīs, un jo īpaši ar ko tādas valsts pilsoņiem, kura, ievērojot LES 50. pantu, izstājusies no Savienības, tiktu piešķirtas konkrētas tiesības, kas būtu līdzīgas ar Savienības pilsonību saistītajām tiesībām, saskaņā ar regulas 4. panta 2. punkta b) apakšpunktu nav acīmredzami ārpus Komisijas pilnvarām iesniegt tiesību akta priekšlikumu, lai īstenotu Līgumus.

               (8)

               Tāpēc būtu jāreģistrē ierosinātā pilsoņu iniciatīva “ES pilsonība eiropiešiem: vienoti daudzveidībā, neraugoties uz jus soli un jus sanguinis”. Par ierosināto pilsoņu iniciatīvu, ciktāl tās mērķis Līgumu īstenošanas labad ir izstrādāt Savienības tiesību akta priekšlikumu, kas attiektos uz tādu trešo valstu valstspiederīgo tiesībām, kuri likumīgi uzturas kādā dalībvalstī, ieskaitot nosacījumus, kas reglamentē pārvietošanās un uzturēšanās brīvību citās ES dalībvalstīs, un jo īpaši ar ko tādas valsts pilsoņiem, kura, ievērojot LES 50. pantu, izstājusies no Savienības, tiktu piešķirtas konkrētas tiesības, kas būtu līdzīgas ar Savienības pilsonību saistītajām tiesībām, būtu jāvāc paziņojumi par atbalstu,

         IR PIEŅĒMUSI ŠO LĒMUMU.
   1. pants
   1.   Ar šo reģistrē ierosināto pilsoņu iniciatīvu “ES pilsonība eiropiešiem: vienoti daudzveidībā, neraugoties uz jus soli un jus sanguinis”.
   2.   Attiecībā uz minēto ierosināto pilsoņu iniciatīvu var vākt paziņojumus par atbalstu, pamatojoties uz tādu izpratni, ka iniciatīvas mērķis ir izstrādāt Savienības tiesību akta priekšlikumu, kas nodrošinātu, ka pēc dalībvalsts izstāšanās, kas notiktu saskaņā ar LES 50. pantu, šādas valsts pilsoņi arī turpmāk var izmantot tiesības, kas būtu līdzīgas tiesībām, kuras tiem būtu, ja attiecīgā valsts būtu dalībvalsts.
   2. pants
   Šis lēmums stājas spēkā 2017. gada 27. martā.
   3. pants
   Šis lēmums ir adresēts ierosinātās pilsoņu iniciatīvas “ES pilsonība eiropiešiem: vienoti daudzveidībā, neraugoties uz jus soli un jus sanguinis” organizētājiem (pilsoņu komitejas locekļiem), kurus kontaktpersonu statusā pārstāv [pēc apspriešanās ar organizētājiem personas dati dzēsti].

      Briselē, 2017. gada 22. martā

            Komisijas vārdā –

            priekšsēdētāja vietnieks

         Frans TIMMERMANS

      (1)  OV L 65, 11.3.2011., 1. lpp.